
                                                                                                                  Nr. de înreg. 20.727/04.11.2021


Referat de specialitate
                                              
Subsemnata, Cobjuc Delia, consilier juridic cu atribuţii în domeniul achiziţiilor publice (în temeiul Acordului de Cooperare încheiat cu Asociaţia Comunelor din România – Filiala Judeţeană Iaşi), solicit Consiliului Local al comunei Aroneanu punerea în discuţie şi adoptarea unei hotărâri privind “Achiziţia unui echipament specializat în vederea dotării serviciului public de administrare a domeniului public şi privat al Comunei Aroneanu, judeţul Iaşi”, raport întocmit în conformitate cu art. 136 alin. (8) lit. b) din O.U.G. nr. 57/2019 privind Codul administrativ.
În drept, îmi întemeiez solicitarea pe prevederile legale specifice în materie, respectiv: art. 7 alin. (2) din Legea nr. 98/2016 a achiziţiilor publice publicată în M.Of. nr. 390 din 23 mai 2016, cu modificările și completările ulterioare; Hotărârea nr. 395 din 2 iunie 2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice; Legea nr. 15/2021 a bugetului de stat pe anul 2021; Legea nr. 273/2006 privind finanţele publice locale, cu modificările şi completările ulterioare; CPV din 16 decembrie 2003 de modificare a Regulamentului (CE) nr. 2195/2002 al Parlamentului European şi al Consiliului privind Vocabularul comun privind achiziţiile publice (CPV); Legea nr. 500/2002 privind finanţele publice, cu modificările şi completările ulterioare; Legea nr. 82/1991, a contabilităţii, republicată, cu modificările şi completările ulterioare; O.U.G. nr. 57/2019 privind Codul administrativ; Legea nr. 24 din 15 ianuarie 2007, republicată, privind reglementarea şi administrarea spaţiilor verzi din intravilanul localităţilor şi Legea nr. 181 din 19 august 2020 privind gestionarea deşeurilor nepericuloase compostabile.
În fapt, având în vedere că la nivelul celor patru sate care alcătuiesc comuna Aroneanu, judeţul Iaşi (Aroneanu, Dorobanţ, Şorogari şi Rediu-Aldei) se colectează cantităţi ridicate şi voluminoase de deşeuri vegetale constând în frunze, ramuri de copaci, crengi și crenguțe de arbori după toaletare, flori uscate, arbori uscați, frunze uscate (toamna), copaci doborâți de furtuni sau zăpadă, etc., se impune necesitatea achiziţionării unui tocător de resturi vegetale cu scopul de a evita aglomerarea pubelelor destinate deşeurilor vegetale şi de a produce un compost natural. Pentru o funcţionare optimă, este necesar ca tocătorul de resturi vegetale să prezinte următoarele specificaţii:
-capacitate de tocare 3-8 m³/h
– diametru cap tocare: minim 466 mm
– numar de discuri: 4
– putere motor: minim 25 CP
– remorca dotata cu sistem de franare

